1362.

Godina **1362** (**[[Rimske brojke|MCCCLXII]]**) bila je redovna godina koja počinje u subotu u julijanskom kalendaru (1. siječnja/januara).

## Događaji
### Januar/Siječanj &ndash; Mart/Ožujak
* ca. 16. 1. - *[[Grote Mandrenke]]* ("Veliko davljenje ljudi") ili Druga Marcelova poplava - velika oluja sa poplavom pogađa obale Engleske, dan. Holandije, Nemačke i Danske.
* 15. 2. - Norveški kralj Haakon VI izabran je za suvladara Švedske (do 1364), uz oca Magnusa IV.
* mart - Umro je osmanski vladar Orhan, od kuge, nasleđuje ga sin Murat I (do 1389). Za početak se mora izboriti protiv suseda koji ga napadaju i braće pretendenata.
** Osmansko zauzeće Jedrena se obično datira u ovgu godinu - moglo je biti tek 1369.
** Kuga se širi Trapezuntom, Peloponezom, Limnosom, Kritom, Kiprom, Anadolijom.
* 25. 3. - Hrvatsko-dalmatinski ban Nikola Seč obećava u Trogiru da će iz kotara ukloniti Vlahe (Morlake) i da od Đurđeva nijedan više neće dolaziti u kotar s blagom (stokom). Takođe se zauzima za Trogiranje, jer njihovim trgovcima smeta kastelan Klisa.

### April/Travanj &ndash; Jun/Lipanj
* 6. 4. - Bitka kod Brignaisa, nedaleko od Lyona: odmetnuti plaćenici *Tard-Venus* su potukli francusku kraljevsku vojsku, čiji je komandant Jacques de Bourbon smrtno ranjen.
* april - Emirat Granada: bivši sultan Muhamed V se vraća na vlast uz pomoć kastiljskog kralja Petra (do 1391), njegov prethodnik Muhamed VI se predao Petru, gde je pogubljen. Vladavina Muhameda V je zatim mirna, nastavak zlatnog doba nasridskog emirata.
* 17. 4. - Teutonski vitezovi zauzimaju nakon jednomesečne opsade litvanski zamak Kaunas, nedavno napravljenu građevinu od tvrdog materijala.
* proleće - Dubrovčani se obraćaju srpskom dvoru da utiču na Vojislava Vojinovića za mir, uključujući Vukašina Mrnjavčevića.
* proleće? - Umro je velikaš Zete Balša I Balšić, nasleđuju ga sinovi Stracimir, Đurađ I i Balša II.
* 18. 5. - Piza i Firenca su ponovo zaratili (do 1364).
* 26. 5. - Umro je napuljski kralj Luj I, moguće od kuge. Kraljica Ivana uzima natrag vlast u svojim zemljama.

### Jul/Srpanj &ndash; Septembar/Rujan
* 3. 7. - Knez Vojislav Vojinović i braća Balšići primljeni za mletačke građane, sa zlatnim odn. srebrnim pečatom.
* 8. 7. - Dansko-hanzeatski rat, pomorska bitka kod Helsingborga: dok su hanzeatske snage opsedale Helsingborg, danski kralj Valdemar IV je porazio njihovu flotu.
* 11. 7. - Umrla je Anna Świdnicka, treća supruga cara Karla IV.
* leto - Balšići su u sukobu sa Ulcinjanima, mada je to grad carice-majke.
* 22. 8. - U Onogoštu/Nikšiću je sklopljen mir između Vojislava Vojinovića i Dubrovnika. Ulogu je prilikom ovoga imao i stavilac Lazar Hrebeljanović (Dubrovčani ga nagrađuju sa tri komada platna).
* 12. 9. - Umro je avinjonski papa Inocent VI. Benediktinac Guillaume de Grimoard je 28-og izabran za papu pod nazivom Urban V. (do 1370; trenutno se nalazi u Italiji, obavešten je po povratku u grad krajem oktobra).

### Oktobar/Listopad &ndash; Decembar/Prosinac
* oktobar - Luzinjanski kiparski kralj, i titularni jerusalimski vladar, Petar I je krenuo na evropsku turneju, da reši pitanje svog nećaka Huga, pretendenta na presto, i da bi lobirao za krstaški pohod (aleksandrijski pohod se događa 1365).
* jesen (ili sledeće godine) - Bitka na plavim vodama, tj. reci Sinjuhi u dan. Ukrajini: Litvanci su porazili Zlatnu Hordu i dovršili osvajanje Kijevske kneževine (grad Kijev, Podolija, Divlja polja). Vladimir Olgerdovič je kijevski knez (do 1394) umesto Fjodora.
* 2. 11. - Zagrebački biskup Stjepan Kanižaj vrši službu "glavnoga vikara čitave Slavonije" (do 1366).
* 21. 12. - Umro kralj kiličke Armenije Konstantin III, nasleđuje ga rođak Konstantin IV (do 1373).

### Kroz godinu
* Romi se prvi put spominju u Dubrovniku.
* Vitez Palman Braht, nekadašnji vojskovođa cara Dušana, povukao se iz Srbije pre 1363.
* Zakon o prizivima na engleskom: jezik sudova u Engleskoj će biti engleski umesto pravnog francuskog, zapisnik ostaje na latinskom.
* Islandski vulkan Öræfajökull izbacuje 10 kubnih kilometara tefre.

## Rođenja

*  1352-62 - Jagelo, veliki vojvoda Litvanije, kralj Poljske († 1434)

## Smrti

## Reference

; Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)